cyanic-selkie/wikianc huggingface dataset:
Kalde føtter
Sesong 3
Et halvt år senere har Pete og Jenny tatt ut skilsmisse. Han har en kort forhold med Ramona, og senere med en lærerinne. Jenny innleder et forhold til en dotcom-millionær, som ofte pynter huset hennes med blomster og tar henne med til New York. Men Jenny innser at han egentlig ikke elsker henne. David og Karen får sine nyfødte tvillinger, og Karens mor flytter inn hos dem for et par episoder.
Adam og Rachel bestemmer seg for å få barn sammen. Men de blir fortvilet over å oppdage at hun ikke lenger kan føde barn på grunn av komplikasjoner etter aborten. De bestemmer seg for å gifte seg i stedet. Men Adam blir fristet når han gjenforenes med en tidligere kjærlighet i Belfast.
Sesong 4
Jenny og Pete venter nå på deres andre barn. Men etter et abort får Jenny nye tanker om hennes nåværende livsstil. I episode 2 bestemmer hun seg for å ta en jobb i New York. Pete innleder et forhold til Jo Ellison, en venninne av Rachel. Forholdet går greit, frem til Jo må tilbake til Australia etter at visumet hennes utløper. Pete følger etter henne, og erklærer sin kjærlighet. De gifter seg i episode 8.
Karen og David sover i separate senger, frem til hun bestemmer seg for at han burde flytte ut. Karen får problemer med alkoholisme, og bestemmer seg for å få hjelp til terapi. Hun og David forsoner seg etter hvert, og han flytter tilbake til henne. Men senere begynner hun en affære med Mark, noe som blir avslørt for David i Episode 8. Etter å ha fått nok av alle løgnene hans, forlater han Karen.
Adam og Rachel bestemmer seg for å adoptere et barn sammen, og begynner å gå gjennom disse prosedyrene. De er glade når de deretter oppdager at Rachel er gravid, men blir fortvilet når en sosialarbeider forteller dem at en adopsjonen ikke kan fortsette.
Sesong 5
Tre måneder etter at babyen deres blir født, blir Adam overflødig på jobb. Han finner seg en ny arbeidsplass. Men han og Rachel får beskjed om at etter at utleieren deres døde, kommer de til å bli kastet ut av hjemmet deres. Samtidig som de forsøker å finne et nytt sted å bo, kommer Adams fremmedgjorte far, Bill, på besøk.
Bill og Adam forsøker å reparere forholdet deres, og han tilbyr Adam og Rachel nok penger til å kjøpe deres eget hjem. På vei til en auksjon, for å se på et mulig hus, blir Rachel drept i en bilulykke. Dette etterlater Adam fullstendig ødelagt. Hun blir deretter kremert, og asken hennes blir spredt i den aller siste episoden.
Karen og David gjennomgår en skilsmisse. Hun begynner å se Mark igjen, og David begynner et forhold med hans nye advokat Robyn. Men dette eskalerer når de begynner å bruke hverandres utroskap, og hennes alkoholisme, for at barna burde bo hos dem. Pete og Jo sitt ekteskap får også problemer, når hun har sex med en medarbeider (spilt av Richard Armitage)
Jong Yon-hui
Jong Yon-hui (født 2. november 1989) er en nordkoreansk synkronsvømmer. Hun representerte landet sitt under Sommer-OL 2012 i London, der hun ble nummer 16 i duett.
Agustín Julio
Agustín Julio (født 25. oktober 1974 i Cartagena i Colombia) er en colombiansk fotballspiller. Han var keeper for klubben Independiente Santa Fe.
Julio var vanligvis førstekeeper for det colombianske nasjonale fotballaget. Julio ble førstevalget etter at den tidligere målvakten Miguel Calero hadde sluppet inn hele ni mål på bare to kamper. Julio var lagkaptein for det colombianske landslaget under ni av de totalt elleve første kvalifiseringskampene forut for FIFA World Cup som ble arrangert i 2010.
Julio hadde en vellykket start på hans tid som lagkaptein for det colombianske landslaget. Det colombianske landslaget vant stort over Argentina under kvalifiseringsrundene. Men det ble stilt spørsmål ved om Julio var den beste lagkaptein etter et 4-0 nederlag mot Chile. Det colombianske landslaget fikk snart en ny lagkaptein etter dette store nederlaget. Men under en sjokkerende snuoperasjon klarte Agustin Julio å gjenvinne sin plass på det colombianske landslaget under en senere kamp mot Ecuador, da Colombia vant kampen 2-0.
Saboeiro
Saboeiro er en kommune i delstaten Ceará i nordøstregionen av Brasil.
Sigvald Sætre
Sigvald Sætre (født 28. september 1895 i Brekke, Sogn- død 10. mars 1989 Hvaler ) var en norsk fruktdyrker, motstandsmann for Milorg og Hvalers tidligere ordfører.
Sætre flyttet til Hvaler i 1922, og giftet seg i 1927 med Marie Kjølholdt, niesen til Venstre-politikeren Ole Kristian Hansen (se slekten Kjølholdt). Han drev Hvalers største fruktgård.
Sætre var Hvalers ordfører i nesten 9 måneder i 1941 i den nye kommuneordningen. Ifølge lokale kilder lot Sætre seg utnevne til ordfører etter at han hadde fått en forsikring fra kommunestyrets representanter om at det skulle føres en gjennomgående norsk linje i kommunepolitikken. Etter en kort periode hadde Sætre fått nok, og han ble avløst den 24. september 1941 av øykommunens første NS-ordfører, lensmannen Lars Klever.
Senere ble han aktiv i arbeidet med å skjule flyktninger på vei over til Sverige. Sætre fraktet flyktninger med egen skøyte fra Fredrikstad til Hvaler.
Sætre fungerte under krigen som lagfører for Milorgs andre lag på Hvaler.
Eliteserien i cricket for menn 2020
Eliteserien i cricket for menn 2020 var den øverste divisjonen for menn innen lagsporten cricket i Norge for 2020-sesongen.
Reinli kraftverk
Reinli kraftverk er et vannkraftverk i Sør-Aurdal kommune i Innlandet.
Verket utnytter et fall på 331 meter i elven Reina og vannet ledes i en 3 km lang rørgate fra inntaksmagasinet til kraftstasjonen.
Det er installert en peltonturbin på 3,2 MW. Midlere årsproduksjon er på 10,6 GWh.
Kraftverket ble bygget av Norsk Grønnkraft, og ble tatt i bruk i 2008.
Småkraft AS eier 51% av Reinli Kraft AS.
Jim Jones
James Warren «Jim» Jones (født 13. mai 1931 i Indiana, USA, død 18. november 1978 i Jonestown, Guyana) var grunnleggeren og lederen av Folkets tempel.
Jones ble født i Indiana og startet Folkets Tempel i denne staten på 1950-tallet. Senere flyttet han tempelet til California. På midten av 1970-tallet ble tempelets hovedkvarter flyttet til San Francisco.
Jim Jones og Folkets Tempel er best kjent for 18. november 1978, da mer enn 900 Tempel-medlemmer døde i Jonestown, Guyana, enten ved at de drakk eller ble tvunget til å ta gift. Dette var det største tapet av amerikanske sivile liv i en ikke-naturkatastrofe frem til terroraksjonen den 11. september 2001. Tragedien i Guyana var også en av de største masseselvmord i USAs historie.
Den 18. november 1978 døde det 909 medlemmer av Peoples Temple i Jonestown, Guyana. 276 av disse var barn. Alle sammen hadde dødd av cyanid-forgiftning. Ingen video ble tatt av denne selvmordsmessen, men FBI fant et 45 minutters lydopptak av selvmordet i fremgang. Senere har det kommet frem at det muligens kan være snakk om massemord. Tim Carter var én av ni overlevende etter denne hendelse. Han påsto i programmet Most Evil på TLC at det var snakk om massemord, ikke masseselvmord. Han mistet både sin sønn og kone.
Jim Jones hadde ved flere tidligere anledninger gjennomført det han kalte "White nights" hvor medlemmer fikk utdelt kopper med det Jones påsto å være gift, men viste seg å være helt ufarlig. Forskjellen 18. november 1978 var at medlemmene denne gang fikk servert ekte cyanid. Da medlemmer oppdaget at dette ikke var som tidligere og at personene som drakk før dem ble forgiftet var det flere som forsøkte å nekte å delta i "masseselvmordet". Jones sine sikkerhetsvakter tvang disse til å drikke giften som Jones befalte dem.
Richard Gasquet
Richard Gasquet (født 18. juni 1986) er en fransk tennisspiller. Han representerte landet sitt under Sommer-OL 2012 i London, der han tok bronse i double.
Han har vunnet 15 titler på ATP-touren og har nådd semifinale ved tre anledninger i Grand Slam-sammenheng.
Charlie Adlard
Charles «Charlie» Adlard (født 1966) er en britisk tegneserietegner.
Han er best kjent for sitt samarbeid med Robert Kirkman på serien The Walking Dead. Han har også tegnet en rekke serier for det britiske heftet 200 AD, som Judge Dredd (med Alan Grant og John Wagner, Rogue Trooper (med Steve White), Savage (med Pat Mills) og Nikolai Dante (med Robbie Morrison). Han har også tegnet en del for det amerikanske tegneseriemarkedet, blant annet Shadowman (med Jamie Delano), The Establishment (med Ian Edginton) og The X Files (med Stefan Petrucha).
Klitten
Klitten (oversorbisk: Klětno) er et område i Boxberg og frem til 1. februar 2009 en kommune i den tyske Fristaten Sachsen. Området er kjent for sine to evangeliske kirker.
Klitten var en kommune i Kreis Niesky fra 1948 til 1990, og i Landkreis Niesky fra 1990 til 1994. Fra 1. august 1994 frem til 1. august 2008 var en del av i Niederschlesischer Oberlausitzkreis, og siden 1. august 2008 var kommunen en del av Landkreis Görlitz inntil den ble innlemmet i Boxberg i 2009.
Den tibetanske buddhistiske kanon
Den tibetanske buddhistiske kanon (tradisjonell kinesisk: 藏文大藏经, pinyin: zàng wén dàzàng jīng, «den tibetanske tripitaka») er en løselig betegnelse på de to tibetanske tekstsamlingene Kangyur (བཀའ་འགྱུར, bka' 'gyur) og Tengyur (བསྟན་འགྱུར, bstan 'gyur). Kangyur betyr «Buddha's oversatte ord» og består av 1 169 tekster. Tengyur betyr «oversatte kommentarer»; den består av kommentarer til førstnevnte, og omfatter 4 093 tekster. I alt omfatter de to tekstsamlingene 5 262 tekster.
Tekstsamlingene inneholder blant annet sūtrayāna-tekster fra de tidlige buddhistiske skolene (for det meste sarvāstivāda og mūlasarvāstivāda), mahāyānasūtraer, såvel som tekster fra retningen vajrayāna (tantrisk buddhisme), klosterdisplinen (vinaya) til mūlasarvāstivāda, abhidharma og filosofiske avhandlinger fra skolene madhyamaka og yogācāra. I sin nåværende form gjennomgikk de to tekstsamlingene sin endelige sammensetning i det 14. århundre under abbeden Butön Rinchen Drup (བུ་སྟོན་རིན་ཆེན་གྲུབ་, 1290–1364).
Utgaver
Det finnes ulike varianter av disse to tekstsamlingene. Kangyur finnes i følgende utgaver:
Tanguyr finnes i fire utgaver:
Oversettelser til mongolsk
I årene 1604–1634 ble Tanguyr oversatt til mongolsk under ledelse av Ligdan Khan, som var regent over Chahar-mongolene.
Oversettelsesprosjekt til engelsk
I 2009 påtok Padmakara Translation Group seg jobben med å oversette hele Kangyur og Tengyur til engelsk. De to tekstsamlingene inneholder 5,262 tekster i 325 bind (1,169 tekster i Kangyur og 4,093 tekster i Tengyur). De teller omkring 230,000 sider; Kangyur inneholder 70,000 sider og Tengyur består av 161,800 sider.
I 2009 ble det lagt fire etterfølgende tidsplaner på prosjektets fullbyrdelse. Det tok omkring et århundre å oversette tekstene fra sanskrit til tibetansk for omkring tusen år siden. Oversettelsen til engelsk følger på samme måte fire etapper på henholdsvis 10, 25, 50 og 100 år. Oversettelsen av Kangyur vil ta 25 år og Tengyur 100 år.
Nedenfor ser vi statusen for de to oversettelsesprosjektene per 8. oktober 2020.
Apotekinteriør
Apotekinteriør er en interiørtype som er spesielt for apotek. Disse interiørene har fellestrekk i de fleste europeiske land. Inntil de siste år hadde apotekene også i Norge spesielle interiør som var tegnet av arkitekter. Spesielt rikt utstyrt er publikumsrommet eller offisinet.
Et av de eldste eksisterende interiør er i Svaneapoteket i Oslo. Det tidligere Svaneapoteket i Ålesund er tegnet av arkitekt Hagbarth Martin Schytte-Berg og oppført mellom 1905–1907. Bygningen var det første jugendstilhuset som ble fredet i Ålesund 1985 og regnes som et av Ålesunds best bevarte jugendstilinteriør.
Det første apotek i Norge åpnet i Bergen og fikk bevilling fra Christian IV 13. desember 1595. Apoteket fikk navnet Svaneapoteket da byen fikk sitt andre apotek som ble kalt Løveapoteket. Disse apoteknavnene er vanligst og finnes i en rekke land.
Den norske sjømannskirken (Puerto del Carmen, Lanzarote)
Den norske sjømannskirken i Puerto del Carmen i Lanzarote holder til i lokaler i kjøpesenteret Puerto Cinco i Puerto del Carmen. Utendørs er det en terrasse med utsikt over havet. Kirken er et sosialt, kulturelt og åndelig møtepunkt for mange skandinaver som oppholder seg på Lanzarote.
Sjømannskirken har bøker til utlån, tilgang til internett og gratis IP-telefon til Norge. I kafeteriaen selges nystekte vafler og kaffe, og grøt på lørdager.
Case IH
Case ble stiftet av J.I. Case i 1842, og produserte først treskemaskiner. 1869 ble produksjonen utvidet i til dampdrevne maskiner, og i 1886 var Case det største firmaet i verden med dampmaskiner. I 1985 slo seg Case seg sammen med International Harvester og dannet Case IH.Case IH eies nå av selskapet CNH (CASE NEW HOLLAND)
Lilleby Smelteverk
Lilleby Smelteverk (grunnlagt 1927) var et smelteverk på Lilleby i Trondheim. Smelteverket var kjent for å lage verdens reneste ferro-silisium, og gjorde også oppdrag for NASA. Smelteverket var en god støttespiller når det gjelder fjernvarme i Trondheim. Det ble nedlagt 20. desember 2002 og produksjonen flyttet til Mo i Rana.
De første årene (1927–1940)
Lilleby metalls historie startet da professor Harald Pedersen kom på arenaen fra midten av 1920-årene. Det var han som i realiteten la ned grunnsteinen til A/S Ila og Lilleby Smelteverker.
I perioden før 1927 hadde professor Pedersen brukt Lilleby som laboratorium for en rekke forsøk. Han hadde blant annet jobbet med en kjemisk prosess som i ettertid har blitt nevnt som Pedersen 2-prosessen, som gjaldt smelting av jernmalm der man fikk ferrosilisium (FeSi) som biprodukt.
I 1927 var han igang med industriell produksjon av ferrosilisium ved anlegget på Lilleby på grunnlag av sine eksperimenter. Lilleby Smelteverk ble dermed offisielt etablert 1. oktober 1927 som et personlig eid firma av professor Pedersen. I det første produksjonsåret var det 27 ansatte på Lilleby. Samme år kjøpte Pedersen industrilokaler i Ila av Handelsbanken, som sammen med Lilleby senere ble A/S Ila og Lilleby Smelteverker (ILS).
Okkupasjonsårene (1940–1945)
Driften på Lilleby ble stanset samme dag som den tyske okkupasjonsmakten angrep Norge. Stansen ble dog kortvarig, da de tyske myndighetene straks ga ordre om oppstart. Styremedlem Birger Solberg ble utnevnt til å ta seg av smelteverkets interesser, ettersom professor Pedersen hadde flyktet til Sverige med sin familie. Solberg ble imidlertid sagt opp fra sin stilling 3. juni 1940 da professor Pedersen returnerte til Norge. Årsaken til oppsigelsen var utvilsomt relatert til han og professor Pedersens ulike syn på okkupasjonsmakten. Den norske aluminiumindustriene var av stor strategisk viktighet for tyskerne, og i 1941 var begge laboratoriene ved Lilleby overtatt av Nordag. Til professor Pedersens og nazistenes store forargelse ble dog forsøkene i stor stil sabotert av de ansatte på laboratoriet. Det ble i det norske landssvikoppgjøret i flere vitneforklaringer antydet at professor Pedersen langt på vei hadde samarbeidet med nazistene. Liv Tessem, som arbeidet på laboratoriet under krigen, sier i sin politiforklaring:
«Jeg må villig innrømme at arbeidstempoet ved avdelingen var svært lavt, men det skyldes på ingen måte professor Pedersen. Han har aldri med et ord sagt at vi måtte sabotere forsøkene, eller på annen måte gitt oss slik forståelse. Hans opptreden pekte heller hen til det motsatte.»
Etterkrigstiden
Verket var på dette tidspunkt i elendig stand, både hva gjaldt økonomi og utstyr. Medfølelsen for de tidligere ansatte og viljen for å gjenoppbygge Norge drev dog Birger Solberg til å få verket på fote igjen. Det var i denne situasjonen at han fant på den geniale ideen om at Lilleby skulle samle inn alle de tyske flyvrakene som fantes i Midt-Norge. Også andre tyske etterlatenskaper var det mulig å samle inn og smelte om. På denne måten kunne smelteverket holde driften gående også om vinteren da man ikke hadde nok disponibel kraft til FeSi-ovnene.
I tidsrommet 1948–1952 brukte USA 15 milliarder dollar for å bygge opp Europa etter krigsødeleggelsene (les: «Marshall-hjelpen»). Som et steg i denne prosessen ble Norge, som mottok 250 millioner i Marshall-hjelp, bedt om å tredoble sin ferrosilisiumsproduksjon. Birger Solberg bestemte seg for å slutte seg til forslaget, noe som førte til en drastisk vekst i produksjonen i årene som fulgte.
Partido Acción Nacional (Mexico)
Partido Acción Nacional er et av de største politiske parti i Mexico med flest representanter i kongressen. Partiets ideologi er kristeligdemokratisk og det har presidentvervet frem til 2012. Partiets leder er Germán Martínez Cázares.
Press (TV-serie)
Press er et norsk humorprogram med humortrioen KLM som ble sendt på NRK Fjernsynet annenhver uke fra 15. september til 29. desember 1979.
Press fikk mye omtale i 1979–1980 på grunn av at det gjorde narr mot kongefamilien og politikerne. Til slutt ble programmet debattert på Stortinget etter at episode 5 ble sendt 8. desember.
Blant ellers medvirkende i TV-serien finner vi: Marianne Mørk, Peter Lindbæk, Mari Bjørgan, Rolf Kirkvaag, Harald Heide-Steen jr. (i innslagene En skjebne verre enn døden), Sonja Mjøen, Bjarne Andersen og Ragnhild Nygaard. Regien var ved Per Christiansen.
Arveleg II
Arveleg II er en fiktiv person fra J.R.R. Tolkiens litterære verden. Han var den tolvte kongen av Arthedain.
Arveleg ble født i 1633 i tredje tideverv, og ble konge av Arthedain da faren hans, kong Arvegil, døde i 1743. Han hadde det samme navnet som sin tipp-oldefar, Arveleg I. Arveleg styrte Arthedain i 70 år, men det hendte ikke noe spesielt i hans regjeringstid. Han døde i 1813, og ble etterfulgt av sin sønn, Araval.
Idrettslaget Holeværingen
Idrettslaget Holeværingen (stiftet i 1895) er et idrettslag fra Hole i Buskerud, som driver med fotball, håndball og langrenn.
Fotball
A-laget i fotball for menn rykket i 2012 opp fra 5. divisjon, og har siden 2013-sesongen spilt i 4. divisjon.
Salitre
Salitre er en kommune i delstaten Ceará i nordøstregionen av Brasil.
Jang Hyang-mi
Jang Hyang-mi (født 3. mars 1989) er en nordkoreansk synkronsvømmer. Hun representerte landet sitt under Sommer-OL 2012 i London, der hun ble nummer 16 i duett.
Maxus
SAIC Maxus Automotive Co., Ltd. (Maxus) er et varebilmerke som er heleid av det kinesiske selskapet SAIC Motor. Selskapet ble etablert i mars 2011.
Rutebileiernes Standardiserings-Aksjeselskap ble i 2018 norsk importør av Maxus i Norge.
EV80
EV80 er en elektrisk varebil med 192 km rekkevidde ifølge NEDC målestandard.
Maxus EV80 kommer med en batteripakke på 56 kWt og har et lastevolum på opptil 11.4 m3.
Tranebærmåler
Tranebærmåler (Carsia sororiata) er en sommerfugl i gruppen av de egentlige målere (Geometridae). Den finnes over hele Norge.
Utseende
En liten til middelsstor (vingespenn 19 – 24 mm), slank, grå måler. Den kan kjennes på forvingenes spisse form, de to mørke tverrbåndene og særlig på de skarpt røde flekkene i vingenes ytre del. Forvingen er grå, tilspisset ytterst, i den ytre delen med to jevnbrede, mørkere bånd. Disse bukter seg sterkt og møtes ofte i den bakerste halvdelen av vingen. Det ytterste båndet har to tannformede utbuktninger, ved hver av disse er det en diffus, skarpt brunrød eller rød flekk. Det ser ut som om det er sølt blod på vingen, de to flekkene gror ofte sammen til én. Bakvingen er silkeaktig lysgrå. Larven er naken, lang og slank, på ryggen varmt gulbrun med diffuse, blå flekker, på sidene med en skinnende hvit lengdestripe. Buken er gråaktig.
Levevis
Arten lever på myrer og fuktige heier. Larvene lever på blomster og blader av forskjellige dvergbusker, slik som tranebær, tyttebær, blokkebær, åkerbær og krekling. De voksne målerne flyr i juli – august.
Utbredelse
Arten finnes både i Europa, i Nord-Asia og over store deler av Nord-Amerika. I Norge er den funnet over hele landet.
Jacek Zieliński (1961)
Jacek Zieliński (født 22. mars 1961 i Tarnobrzeg) er en polsk fotballtrener og tidligere fotballspiller som er hovedtrener for Cracovia Kraków.
Jacek har i senere tid tatt over trenerroller i flere store polske klubber som Korona Kielce, GKS Bełchatów,Górnika Łęczna, Groclin Dyskobolia og Lech Poznań
Arnoldo Iguarán
Arnoldo Iguarán (født 18. januar 1957 i Riohacha i La Guajira, nordøst i Colombia) er en tidligere colombiansk fotballspiller som var tidenes toppscorer for det colombianske landslaget.
En av de mest minneverdige seirene Iguarán fikk mens han spilte for det colombianske landslaget var i Copa América i 1991, der slo  2-0. Det første målet ble scoret av Antony De Ávila, og det andre målet ble scoret av den Arnoldo Iguarán selv, i det 66. minutt av kampen. Etter at han la opp som fotballspiller ble et akademi for fremtidige fotballspillere grunnlagt til hans ære. Avdukningen ble gjort av hans bror, Camilo Iguarán.
Laura Robson
Laura Robson (født 21. januar 1994) er en britisk tennisspiller. Hun representerte landet sitt i Sommer-OL 2012 i London, der hun tok sølv i mixed double.
Taylorrekke
En taylorrekke i matematikk er en representasjon av en funksjon som en rekke, der leddene er definert ved hjelp av den deriverte av funksjonen og der alle deriverte har samme funksjonsargument. Dersom funksjonsargumentet er lik null kalles rekken også en maclaurinrekke.
Taylorrekker er navngitt etter den engelske matematikeren Brook Taylor (1685–1731), som introduserte disse i 1715. Den skotske matematikeren Colin Maclaurin (1690–1746) var en ivrig bruker av spesialtilfellet med funksjonsargument lik null.
Funksjoner kan ofte bli tilnærmet ved hjelp av et endelig antall ledd i en taylorrekke. Taylors teorem gir et estimat for feilen i en slik tilnærming. De første n leddene i en taylorrekke danner et taylorpolynom av grad (n-1). Taylorrekken til en funksjon er grensefunksjonen til følgen av taylorpolynom, dersom grensefunksjonen eksisterer. En funksjon trenger ikke å være lik taylorrekken, selv om rekken konvergerer overalt. En funksjon som er identisk med taylorrekken i et åpent intervall sies å være en analytisk funksjon.
Formell definisjon
Gitt en reell eller kompleks funksjon f(x) som er uendelig mange ganger deriverbar i en omegn om funksjonsargumentet x = a. Taylorrekken til funksjonen er potensrekken
Alternativt kan dette skrives på mer kompakt form som
Her er n! lik n-fakultet og f(n)(a) er den n-te deriverte av f for argumentet a. Den nulte deriverte av f er definert til å være lik funksjonen selv.
Når a = 0 kalles rekken maclaurinrekken.
Eksempler
Maclaurinrekken til funksjonen f(x) =(1 − x)−1 i intervallet |x| < 1 er en geometrisk rekke:
Taylorrekken til funksjonen f(x) = x−1 med er lik
Maclaurinrekken til eksponensialfunksjonen f(x) = ex er lik
Analytiske funksjoner
La f(z) være en funksjon der både definisjonsmengden og verdiområdet er i det komplekse planet. Dersom funksjonen er definert med en konvergent potensrekke i et åpent intervall om z = a, så sies funksjonen å være analytisk i dette intervallet. Det vil si at dersom z er et komplekst tall i intervallet, så er
Differensiering ledd for ledd gir
slik at potensrekken er identisk med taylorrekken. Funksjonen er altså analytisk i et åpent intervall hvis og bare hvis taylorrekken konvergerer mot funksjonsverdien for et hvert argument i intervallet.
Dersom funksjonen er lik taylorrekken overalt, så sies funksjonen å være en hel funksjon. Eksempler på hele funksjoner er polynom og de trigonometriske funksjonene sinus og cosinus. Derimot er logaritmefunksjonen ikke hel, og heller ikke den trigonometriske funksjonen tangens.
For bruk av taylorrekken for en analytisk funksjon gjelder det at
Funksjonstilnærming
I figuren til høyre vises maclaurinrekken til funksjonen sin(x). Den rosa kurven er grafen til et polynom av grad sju:
Ikke for noe argument er feilen i tilnærmingen større enn |x|9/9 ! . I intervallet −1 < x < 1 er feilen mindre enn 0.000003.
En helt annen oppførsel finner en for den naturlige logaritmefunksjonen ln(1+x), vist i den andre figuren til høyre. Maclaurinrekken til funksjonen konvergerer mot funksjonen bare i intervallet (-1,1]. Utenfor dette intervallet vil høyere-ordens taylorpolynom gi en dårligere tilnærming til funksjonen, tilsvarende det som kan opptre for fourierrekker.
Feilen som opptrer når en tilnærmer en funksjon med sitt n-te-grads taylorpolynom kalles restleddet og betegnes med funksjonen Rn(x;a).
Taylors teorem gir en skranke for størrelsen på restleddet.
Wzór Taylora
Judo under Sommer-OL 1964 – +80 kg menn
+80 kg for menn i judo under Sommer-OL 1964 i Tokyo ble arrangert i oktober 1964 på Nippon Budokan.
Elimineringsrunder
Gruppe A
Gruppe B
Gruppe C
Gruppe D
Gruppe E
Den norske sjømannskirken (New Orleans)
Den norske sjømannskirken er en sjømannskirke som er bygd som en rektangulær kirke fra 1968 i New Orleans, USA.
Byggverket er i murstein og har 100 plasser.
Kirken ble vedtatt nedlagt i juni 2016 på grunn av få fastboende nordmenn i området.
Achille Souchard
Achille Souchard (født 17. mai 1900, død 24. september 1976) var en fransk syklist som deltok i de olympiske leker 1920 i Antwerpen.
Souchard ble olympisk mester i sykkel under OL 1920 i Antwerpen. Han var med på det franske laget som vant lagkonkurransen i landeveisritt foran Sverige. Det ble kun kjørt ett landeveisritt under OL i 1920, rittet var 175 kilometer. I lagkonkurransen ble tidene til de fire beste syklistene på hvert lag summert og laget med den beste tiden sammenlagt vant. De andre syklistene på det franske laget var Fernand Canteloube, Georges Detreille og Marcel Gobillot. Souchard kom på tiendeplass individuelt.
Den norske sjømannskirken (New York)
Den norske sjømannskirken er en sjømannskirke fra 1992 i New York, USA.
Byggverket er i betong og stål og har 315 plasser.
Det nådeløse landet
Det nådeløse landet (originaltittel: Badlands) er en amerikansk spillefilm fra 1973 regissert av Terrence Malick med Martin Sheen og Sissy Spacek i hovedrollene.
Handling
Holly Sargis forteller historien som en 15-åring som bor i Fort Dupree, en blindvei i South Dakota. Hun har et anstrengt forhold til faren sin, en skilt-maler, etter at moren hennes døde av lungebetennelse flere år tidligere. Holly møter Kit Carruthers, en 25 år gammel søppel-tømmer og veteran fra Koreakrigen. Hun synes han ligner på James Dean, en skuespiller som Holly beundrer. Etter at Kit sjarmerer Holly, tar han jomfrudommen hennes. Men etter hvert som de kommer nærmere hverandre, avsløres gradvis mer av Kits voldelige og anti-sosiale tendenser.
Men de må flykte, etter å ha blitt oppdaget av tre menn (som Kit senere forteller at Holly var dusørjegere) som Kit skyter og dreper. Kit og Holly blir forfulgt av politiet. De stopper ved et herskapshus og skaffer forsyninger, klær og stjeler en Cadillac. Men Holly har blitt lei av livet på flukt og av forholdet til Kit.
José Guerra
José Antonio Guerra Oliva (født 9. august 1979) er en cubansk stuper, som for det meste konkurrerer i 10 meter tårnstup. Han vil representere Cuba under Sommer-OL 2012 i London, der han ble kvalifisert via FINA Diving World Cup.
Prosopodontini
Utseende
Små (ca. 5 millimeter), avlange skjoldbiller, kroppen mer eller mindre mørk, dekkvingene gjerne rødlige med mørk midtflekk. Antennene er tynne og forholdsvis lange, hodet fremstrakt. Pronotum er rundet, betydelig smalere enn de jevnbrede dekkvingene, som har fine punktrader. Beina er tynne med noe utvidete føtter.
Levevis
Larvene er bladminerere på en rekke ulike enfrøbladete planter, fra familiene Costaceae, Heliconiaceae og Arecaceae.
Utbredelse
Gruppen er utbredt i Mellom- og Sør-Amerika, fra Costa Rica i nord til Peru og Bolivia i sør.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Alistair Brownlee
Alistair Brownlee (født 23. april 1988) er en britisk triatlet. Han representerte landet sitt under Sommer-OL 2012 i London, der han tok gull.
Huang Xu
Huang Xu (født 4. februar 1979) er en kinesisk turner som konkurrerer i apparatturn. Han representerte Kina under Sommer-OL 2008 i Beijing, der han ble olympisk mester i mangekamp lag. Han har også gull fra samme øvelse under Sommer-OL 2000.
Odd Christian Eiking
Odd Christian Eiking (født 28. desember 1994 på Stord) er en norsk landeveissyklist som ble proff for det franske World Tour-laget FDJ i 2016. Fra 2018-sesongen syklet han for det belgiske sykkellaget Wanty-Groupe Gobert. Før 2022-sesongen meldte han overgang til EF Education-Nippo.
Karriere
Eiking viste seg frem på den internasjonale scenen for første gang under U23-VM i landeveissykling 2013. Han kom til mål sammen med favorittene og endte på en 16.-plass i massespurten for bronsemedaljen, som Sondre Holst Enger forøvrig tok 13 sekunder etter gullvinneren Matej Mohorič fra Slovenia.
I 2014 signerte Eiking for det norske kontinentallaget Team Joker. I debutsesongen opnådde han gode resultater under Ringerike Grand Prix og Hadeland Grand Prix, men sesongens beste resultat kom under Giro della Valle d'Aosta der han endte på en andreplass sammenlagt.
Under U23-VM i landeveissykling 2014 var Eiking en del av laget Johan Kaggestad betegnet som «...det beste U23-laget i verden», etter at Sven Erik Bystrøm tok gull, Kristoffer Skjerping tok bronse og Sondre Holst Enger endte på femteplass. Eiking selv endte én plass ned fra fjoråret med sin 17.-plass, mens Markus Hoelgaard og Sindre Lunke også var med i massespurten med henholdsvis 24.- og 32.-plass.
Eiking fikk et godt debutår med Team Joker i 2014 og vekket interesse hos flere profflag etter 2.-plassen i U23-rittet Giro della Valle d'Aosta. I januar 2015 var han på et treningsopphold med det franske WorldTour-laget FDJ. Fred Grappe er lagets prestasjonsdirektør og franskmannen ble veldig imponert over nordmannens testresultater. Grappe omtalte Eiking som en komplett rytter.
Fylkesvei 5960
Fylkesveg 5960 går mellom Synes og Tjymyra i Giske kommune.
Tidligere gikk veien mellom Synes og Gjøsund (6,7 km), ny strekning mellom Randalen og Tjymyra ble bygd da flystripa ble forlenget mot vest.
Frem til 2019 hadde veien betegnelsen Fv135.
Hammerstrand kraftverk
Kraftverket ble bygget 1920 i forbindelse med Piene mølle som produserer matmel og fôr. Dagens eier, Norsk Grønnkraft, kjøpte verket av Cermaq i 2004
Elin Eriksen Ødegaard
Elin Eriksen Ødegaard (f. 1958) er professor i barnehagepedagogikk ved Fakultet for lærerutdanning, kultur og idrett ved Høgskulen på Vestlandet og ved Institutt for lærerutdanning og pedagogikk på Universitetet i Tromsø – Norges arktiske universitet.
Zygmunt Chychła
Zygmunt Chychła (født 5. november 1926 i Gdańsk, død 26. september 2009 i Hamburg) var en polsk bokser som deltok i de olympiske leker 1948 i London og 1952 i Helsingfors.
Elin Eriksen Ødegaard
Ødegaard er forskningsleder for BARNkunne - Senter for barnehageforskning. Fra 2009 til 2013 var hun norsk leder av Verdensorganisasjonen små barns utdanning, oppvekst og danning (OMEP). Hun er hovedredaktør i Nordisk Barnehageforskning og redaksjonsmedlem i International Journey of Play.
I 2013 ble Ødegaard tildelt FoU-prisen fra Høgskulen i Bergen for sitt arbeid med å utvikle barnehagen som forskningsfelt og danningsarena. Hun står bak begrepet ‘deltakende handlingsrom’.
Jack Laugher
Under Sommer-OL 2020 i Tokyo som ble arrangert i 2021, tok han bronse på 3 meter.
Utmerkelser
Nyttårsaften 2016 ble han utnevnt til medlem av Order of the British Empire.
Zygmunt Chychła
Chychła ble olympisk mester i boksing under sommer-OL 1952 i Helsingfors. Han vant vektklassen weltervekt foran Sergei Tsjerbakov fra Sovjetunionen. Chychła beseiret blant andre den regjerende OL-mesteren i weltervekt, fra OL 1948, Július Torma fra Tsjekkoslovakia på vei til finalen.
Santana do Acaraú
Santana do Acaraú er en kommune i delstaten Ceará i nordøstregionen av Brasil.
Experimental Aircraft Association
Experimental Aircraft Association er en internasjonal organisasjon av privatpersoner som bygger fly selv (amatørbygd fly, ofte eksperimentelt) med omkring 160 000 medlemmer. Organisasjonen har hovedkontor i Oshkosh, Wisconsin i USA og har omkring 1000 lokalforeninger i et stort antall land. Det kan dannes lokalforening om det er 10 eller flere medlemmer i et geografisk område. Paul Poberenzy har vært president i organisasjonen de fleste årene siden den ble dannet i 1953.
Foreningen gir ut et eget tidsskrift «Sport Aviation». Den arrangerer to svære flystevner i året. Det ene i Oshkosh i august og det andre «Sun and Fun» i Lakeland i Florida i april. De lokale og nasjonale foreningene arrangerer medlemsmøter og «Fly in» som er samlinger av mange selvbyggere og interesserte, gjerne på en idyllisk liten flyplass dit de fleste kommer i eget selvbygget fly.
Selvbyggerfly
Flyene kan enten bygges fra egne tegninger, fra kjøpte tegninger, eller flyet kjøpes som byggesett med mange grader av ferdigstilling fra fabrikk. Alle som bygger selvbyggerfly i Norge må være medlem av EAA for å få de offisielle godkjenninger som er nødvendig for å bruke flyet.
Flyene godkjennes etter regelverk for «experimental» fly. Luftfartstilsynet utsteder prøveflygingstillatelse, luftdyktighetsbevis og registreringsdokumenter. Under byggingen følges et fastsatt inspeksjonsprogram og det oppnevnes en godkjent kontrollant før byggingen begynner. Inspektøren er medlem av organisasjonen og gjør inspeksjonen som frivillig oppdrag. Inspeksjon og dokumentasjon skjer i et samarbeide mellom luftfartstilsynet og EAA med en del delegasjoner fra luftfartstilsynet til EAA. Ett av mange krav i regelverket er at det skal være skrevet «EXPERIMENTAL» i flyet, på en slik måte at det er umulig å overse når en setter seg inn i flyet. Eieren skal ha utført halvparten av byggearbeidet på flyet for å få prosjektet godkjent.
For små fly som kommer inn under regelverket for mikrofly er det et annet regelverk som følges i et samarbeide mellom luftfartstilsynet og mikroflyseksjonen i Norsk Luftsportsforbund.
Det er ekstremt uvanlig å tegne flyet selv og bygge det. Det har skjedd at flyingeniører eller aerodynamikere har bygget slike fly privat. For enkelte eldre flymodeller er det mulig å kjøpe tegningene og bygge etter disse. Det finnes mange leverandører av moderne flybyggesett. De leverer det aller meste av materialene og deler som halvfabrikata, eventuelt unntatt lakk, lim, tepper, radioutstyr, flyinstrumenter, motor, propell etc.
Ved bygging av selvbyggerfly kan store deler av investeringen utsettes til flyet er nesten ferdigbygget, siden de dyreste enhetene er motor og propell. Flyinstrumenter og flyradioutstyr er også dyre enheter som kan kjøpes og monteres på slutten av prosjektet.
Selvbyggere som har annen fulltidsjobb og bygger flyet i tilknytning til hjemmet, bruker ofte omkring ett år dersom det meste av tilgjengelig fritid benyttes. Mange selvbyggerprosjekter har tatt et stort antall år før det ferdigstilles, og det er mange selvbyggerprosjekter som står mer eller mindre halvferdige.
DR Koncerthuset
DR Koncerthuset, også kjent som Koncerthuset i DR Byen eller Segment 4, er et konserthus i DR Byen i Ørestaden på Amager ved København som åpnet 17. januar 2009.
Den franske arkitekt Jean Nouvel og hans tegnestue står bak designet. Bygningens fasade er dekket av en koboltblå skjerm som når det er mørkt, brukes som et lerret med billedprojeksjoner på.
Innvendig ses pussede, grå betongvegger med uregelmessige furer og mønstre (elefanthud) som motspill til de blanke stålgulv, lagt i store kvadrater. Med sine 26.000 m² fordelt på 7 plan har huset omkring 200 rom og fire saler. Huset rommer dessuten en rekke lokaler til DR-rytmisk og DR-ensemblene. I utformningen av Koncerthuset har Jean Nouvel arbeidet sammen med den japanske akustiker Yasuhisa Toyota. Hver av salene har variabel akustikk, så etterklangen kan tilpasses forskjellige ensembler og musikalske genrer.
Georges Detreille
Georges Detreille (født september 1893, død 13. mai 1957) var en fransk syklist som deltok i de olympiske leker 1920 i Antwerpen.
Kjell Eriksson
Kjell Eriksson (født 1953 i Uppsala, Sverige) er en svensk forfatter, gartner og politiker.
Erikson har arbeidet som gartner siden 1970-tallet. Han har vært aktiv i svensk fagorganisasjon, og blant annet hatt flere verv i Lantarbetarförbundet.
Eriksson debuterte som 40 år gammel med romanen Knäppgöken. Som forfatter er han mest kjent for sin serie kriminalromaner med kriminalkommissarie Ann Lindell i hovedrollen. Hans første kriminalroman, Den upplysta stigen (1999), ble belønnet med Svenska Deckarakademins debutant-diplom. For Prinsessan av Burundi (2002) fikk han Svenska Deckarakademins pris för bästa svenska kriminalroman. Bøkene er oversatt til norsk, dansk, finsk, fransk, nederlandsk, tysk, italiensk og engelsk (USA).
Apraea
Apraea er en slekt av biller som tilhører familiegruppen bladbiller (Chrysomelidae).
Utseende
Små, bredt ovale, gjerne litt halvmatt bronseglinsende jordlopper.
Levevis
Både larvene og de voksne (imago) billene lever på planter.
Utbredelse
Slekten er kjent fra Cuba, Hispaniola, Jamaica, Caymanøyene og Puerto Rico.
Marcel Gobillot
Marcel Gobillot (født 3. januar 1900, død 12. januar 1981) var en fransk syklist som deltok i de olympiske leker 1920 i Antwerpen.
Gobillot ble olympisk mester i sykkel i OL 1920 i Antwerpen. Han var med på det franske laget som vant lagkonkurransen i landeveisritt. Det ble kun kjørt ett landeveisritt i OL i 1920. I lagkonkurransen ble tidene til de fire beste syklistene på hvert lag summert og laget med den beste tiden sammenlagt vant. De andre syklistene på det franske laget var Fernand Canteloube, Georges Detreille og Achille Souchard. Gobillot kom på fjortendeplass individuelt.
Arkitekturåret 1695
Arkitekturåret 1695 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1695.
Ingemar Stenmark
Ingemar Stenmark (født 18. mars 1956 i Joesjö) er en svensk tidligere alpinist, en av Sveriges fremste idrettsutøvere gjennom tidene, og en av verdens beste alpinister noensinne.
Meritter
Sammen med Alberto Tomba er Stenmark eneste vinner av verdenscupen i alpint uten å kjøre mer enn to disipliner (slalåm og storslalåm).
Med sine 86 verdenscupseire var Stenmark inntil 2023 alene som mestvinnende alpinist i verdenscupen. Mikaela Shiffrin tangerte Stenmark den 10. mars 2023 og passerte han dagen etter under et renn i Åre.
Han er den eneste, sammen med tennisspilleren Björn Borg, alpinkollega Anja Pärson og svømmeren Sarah Sjöström, som har blitt tildelt Svenska Dagbladets gullmedalje to ganger, første gangen i 1975 og for annen gang i 1978 da sammen med Björn Borg. Han fikk Holmenkollmedalje i 1979. Han var den første som fikk Radiosportens Jerringpris (1979), og han fikk prisen også i 1980. I 2000 ble han kåret til århundrets nest beste svenske utøver (etter Björn Borg).
Yasuyuki
Yasuyuki (født Yasuyuki Suzuki 1971 i Tokyo) er en japansk musiker.
I 1992 stiftet Yasuyuki black/thrash metal-bandet Abigail sammen med Youhei Ono og Yasunori. Yasuyuki er bassist, gitarist og vokalist i Abigail. I 1996 startet han så et soloprosjekt til å ha ved siden av Abigail, black/thrash metal-bandet Barbatos. I tillegg er han medlem av de to japanske thrash metal-bandene Cut Throat og Tiger Junkies.
Trommeslageren Youhei Ono spiller med Yasuyuki i både Abigail, Barbatos og Cut Throat.
Spangereid
Spangereid er et tettsted og en tidligere kommune, som nå ligger i Lindesnes i Agder. Spangereid ligger langs fylkesvei 460 mellom Vigeland og Lindesnes fyr. Statistisk sentralbyrå kaller tettstedet for Høllen etter navnet på historiske Spangreid sentrum som ligger omtrent 17 kilometer sørvest for kommunesenteret Vigeland. Tettstedet hadde innbyggere per 1. januar.
Fra 1837 var Spangereid en del av Audnedal (Undal) formannskapsdistrikt sammen med Konsmo, Valle og Vigmostad. Spangereid er et sogn i Sør-Audnedal prestegjeld i Mandal prosti i Agder og Telemark bispedømme. Spangereid har en av Norges eldste kirker, Spangereid kirke.
Geografi
Spangereidkanalen går igjennom eidet på Spangereid, fra Båly til Lenefjorden. Kanalen ble åpnet sommeren 2007, men utgravninger viser at så tidlig som i 700 gikk det kanal igjennom Spangereid.
Spangereid hadde én av tre barneskoler i tidligere Lindesnes kommune, Spangereid skole.
Historie
Spangereid har vært bebodd i de aller eldste tider og stedet har vært et solid maktsentrum. Bygda er i dag overstrødd av fortidsminner fra jernalderen, blant disse er en militærforlegning og en kanal. Kanalen er gjenoppbygd, slik at båttrafikken kan gå gjennom, slik som i vikingtiden. Dette for å slippe å gå rundt Lindesnes fyr. Det finnes også rester av flere store båtnaust og en rekke gravhauger for konger og stormenn fra vikingtiden.
Et gammelt sagn fra bygda, gjenfortalt av presten og historikeren Peder Claussøn Friis i sin Norges Beskrivelse, utgitt i 1632, forteller at like innenfor Lindesnes kappskjøt kong Olav Tryggvason og unge Einar Tambarskjelve med bue. Det må ha vært en gang mellom 995 og 1000 e.Kr., sannsynligvis rett før den fatale ferden som endte i slaget ved Svolder. Kongen tok med seg sine menn på kappskyting og valgte den naturlige standplassen for konkurransen på toppen av Klovnehaugen, en stor gravhaug øst for selve Spangereid sentrum, Høllen, og skjøt over det åpne landskapet sydvestover mot Ravnefjellet.
Einar Tambarskjelve med sin store bue skjøt en halv fjerdings veg, et gammelt avstandsmål som betyr ca. 1400 meter. Sagnet fortalte også om hvor pilene til Einar Tambarskjelve og Olav Tryggvason slo ned. Begge ble merket med høye bautasteiner, og de står der fortsatt.
I 2020 ble Lindesnes kommune slått sammen med Mandal til nye Lindesnes kommune.
Kultur
I Spangereid ligger Gahre Næringspark med blant andre Lindesnes Brygghus, som er Norges sørligste bryggeri.
Araval
Araval ble født i 1711 i Tredje tideverv, og ble konge da faren hans Arveleg II døde i 1813. På denne denne tiden hadde Arthedain vært i krig med Angmar i over 400 år, og nordens Dúnedain hadde ikke oppnådd mye for å hindre spredningen til deres fiender. Araval, med hjelp av alvene fra Lindon og Kløvendal, vant et slag over Angmars styrker i 1851. Etter denne seieren forsøkte han å gjenerobre Cardolan, men Haugvetter som hjemsøkte området skremte folk fra å bosette seg der. Disse onde åndene hadde blitt sendt dit av Heksekongen århundrer tidligere for å hindre ethvert forsøk på å gjenskape det gamle riket.
Araval døde i 1891 etter å ha regjert i 78 år, og ble etterfulgt av sin sønn Araphant.
Navnet til Araval er fra sindarin og betyr kraftig konge.
VSB-avtalen
VSB-avtalen, Vänskaps-, samarbets- och biståndsavtalet, på finsk Ystävyys-, yhteistyö- ja avunantosopimus (YYA-sopimus) var en avtale mellom Finland og Sovjetunionen som dannet rammen for forholdet mellom landene fra avtalens undertegnelse den 6. april 1948 inntil den ble sagt opp av Finland i 1992. VSB-avtalen la klare begrensninger på Finland som selvstendig nasjon, begrensninger landet ikke kunne unnslippe før den kalde krigen var over og Sovjetunionen var oppløst.
Beskrivelse
Allerede ved andre verdenskrigs avslutning i 1945 hadde Finlands president Carl Gustaf Mannerheim begynt å tenke på muligheten for en forsvarsavtale mellom Finland og Sovjetunionen. Statsminister Juho Kusti Paasikivi støttet ideen, men Sovjet hadde avtalt med de andre allierte å ikke inngå noen avtaler med beseirede land før fredsavtalene var undertegnet. Når fredsavtalene hadde blitt undertegnet ventet man i Moskva på et finsk initiativ, men da var Paasikivi ikke lenger interessert da Finland hadde begynt å motta økonomisk støtte fra USA.
I et brev av 22. februar 1948 foreslo imidlertid den sovjetiske lederen Josef Stalin for Paasikivi at de to landene skulle inngå en avtale om vennskap, samarbeide og gjensidig bistand. Paasikivi hevdet overfor omverdenen at Sovjet kun hadde defensive ambisjoner og at Finlands selvstendighet best kunne sikres ved å komme Sovjet i møte med hensyn til den foreslåtte traktaten.
Den 6. april 1948 undertegnet Finland og Sovjet avtalen, med en ramme på ti år. Essensielt i avtalen var at om noe land forsøkte å angripe Sovjet over finsk territorium skulle Finland kunne be Sovjet om militær bistand. På tross av navnet var det ikke tale om gjensidig bistand, Finland forbeholdt seg retten til å være nøytral ved en eventuell konflikt mellom Sovjet og tredjeland.
I forbindelse med forhandlingene om avtalen støttet Sverige opp om Finlands posisjon ved å erklære overfor Sovjetunionen at dersom Finland ble presset for hardt kunne Sverige se seg tvunget til å omvurdere sin nøytralitetspolitikk. Mens forhandlingene pågikk meddelte den svenske ambassadøren i Moskva at dersom Sovjet presset Finland for hardt kunne det bety slutten på den svenske nøytraliteten, og Sverige ville da underforstått slutte seg til NATO Grunnet avhengighetsforholdet til Sovjet så Finland seg heller ikke i stand til å ta imot videre hjelp fra USA under Marshallplanen, på linje med andre Sovjet-dominerte land i Øst-Europa.
VSB-avtalen var en hjørnesten under Paasikivi-Mannerheims utenrikspolitikk. Avtalen ble også sentral under president Uhro Kekkonen (1956–81), som betegnet sin utenrikspolitikk som Paasikivi-Kekkonen linjen. Samtidig som avtalen bidro til å beholde et liberalt vestlig demokrati i Finland bidro den til at Sovjet hadde stor innflytelse over landet, en innflytelse en i vestlige land ofte omtalte som «finlandisering». I Finland ble betegnelsen finlandisering oppfattet som sløv kritikk som stammet fra en manglende evne til å forstå hvordan et lite land må forholde seg til en supermakt som nabo uten å miste suvereniteten. Av mange vanlige finner ble betegnelsen sett på som sterkt nedsettende. Grunnen til at Finland gikk inn i et «finlandiserende» forhold til Sovjetunionen var av realpolitiske grunner, å overleve.